বিএনপির কেন্দ্রীয় কমিটির সহসাংগঠনিক সম্পাদক মাহবুবুল হক নান্নু বলেন, ‘ওয়ান-ইলেভেনের সময় অনেকে পালিয়ে গেলেও আমি তৃণমূল নেতাকর্মীদের পাশে ছিলাম। সেই কারণে দেশনেত্রী আমাকে মূল্যায়ন করে কেন্দ্রীয় কমিটিতে জায়গা দিয়েছেন। যাঁরা দলের মনোনয়ন চাইছেন তাঁরা সাংগঠনিক ও তৃণমূলে জনপ্রিয় কেউ নন। দলের ত্যাগী নেতাকে মনোনয়ন দিলে এসব গ্রুপিং আজ থাকত না। এর আগে ঝালকাঠি-২ আসনে যাঁরা মনোনয়ন পেয়েছেন, তাঁরা এখন আর বিএনপিতে নেই। হালুয়া-রুটি খাওয়া শেষ, এখন আর নেতাকর্মীদের খোঁজও নিচ্ছেন না তাঁরা।’